MATEMATIKA – 4 ure

1. URA TRIJE SEŠTEVANCI

Mami pomagaj obesiti perilo. Obesi 2 majici, 3 hlače in 4 nogavice. Koliko kosov perila si obesil? Povej tudi račun.

2+3+4 = 9

Naredi še 5 podobnih primerov. Zraven mami povej račun.

Reši DZ str: 37 (oz. če je vaša izdaja novejša glejte naslov RAČUNAM)

2. URA DVA ODŠTEVANCA

Pri kockah, igračah si pripravi kupček z 10 igračami. Potem umakni najprej 4 igrače, potem pa še tri igrače. Koliko igrač ti je ostalo? Povej račun.

10 – 4 - 3=3

Nato pripravi kupček z 9 igračami.

Naredi tole: 9 – 6 – 1= Koliko igrač ti ostane?

Pripravi kupček z osmimi igračami: Najprej umakni 2 igrači, potem pa še 3 igrače. Koliko igrač ti ostane? Povej račun.

Nato pripravi kupček s 7 igračami.

Naredi tole: 7 – 6 – 1 = Koliko igrač ti ostane?

Reši DZ: str: 40 (RAČUNAM)

3. URA – LIKI

Spomnite se na geometrijska telesa. V hiši najdi en predmet v obliki krogle, en predmet v obliki kocke, en predmet v obliki kvadra (škatlica od čaja, zdravil, ki jo ne potrebujete več) in en predmet v obliki valja. Piramide verjetno nimate. Če jo imate, poiščite tudi to.

Vaja: Naredi odtis

Vzemi KVADER (škatlico), list papirja in vodene barvice ali kredo

Eno ploskev (Kaj je to? Prosite starše da vam pokažejo.) pobarvaj, potem pa jo odtisni na list. Kaj je nastalo? LIK, ki se imenuje PRAVOKOTNIK.

Če bi naredil enako s kocko, valjem in piramido bi dobili še KVADRAT, TRIKOTNIK IN KROG.

Če imate možnost lahko poizkusite še ostale tri.

Sicer pa si samo oglejte ploskve in jih narišite prostoročno v zvezek za matematiko. (pravokotnik, kvadrat, krog in trikotnik) Otroci naj rišejo ob opazovanju. Naslov na vrhu strani: LIKI

4.URA – PRAVOKOTNIK

Poiščite šablono – leseno ravnilo, ki so ga otroci dobili v šoli. Na njem naj otroci najdejo pravokotnik.

V zvezek za matematiko napišite naslov pravokotnik. S pomočjo šablone naj otroci najprej narišejo nekaj pravokotnikov različnih barv na zgornjo polovico strani. Pravokotnike naj tudi pobarvajo. (Pazite, da se šablona med risanjem, barvanjem ne bo premikala.)

Na spodnjo polovico naj otroci s pomočjo šablone narišejo grad iz samih pravokotnikov.

Reši v DZ: str.41 (oz. naslov Pravokotnik)

SLOVENŠČINA – 6 ur

1. URA – ČRKA D
* Za črko D velja popolnoma enako, kot prejšnji teden za črko U. Edino pri tej črki, posebej pazite, da bo pravilna poteznost. Začneš zgoraj in narišeš navpično črto. Potem se vrneš zopet na vrh in narišeš še »trebušček«. Pazi, da ne bo ne presuh, ne predebel. Pazi, da sediš ravno in kako držiš svinčnik.
* Črko narišite v velik zvezek.
* Reši naloge pri pikapolonici - črka D na spletni strani lilibi – zvezek za opismenjevanje.
* Tam vadi tudi branje. ( Najmanj 3 krat vsak okvirček.) Pridni bralci berete tisto z utežjo oz. si lahko na domači knjižni polici najdete kakšno zanimivo knjigo in jo berete vsaj deset minut.)
* Črke napišite še v mali zvezek. Namesto dodatnih besed, prepiši besede, ki so pod znakom pero. ( DOM, DELO,VODA…)

2.URA – NA PLANINI

Rešite naloge v DZ STR. 39, 40

3.in 4. URA – črka C in Č

Navodilo je enako kot za črko D.

Poteznost poglej v DZ za opismenjevanje. Začneš zgoraj in greš proti levi. Tudi besede prepiši tiste, ki so pri znaku pero.

5. ura – Deževen dan

Potrebuješ e- učbenik za slovenščino.

Naslov je Deževen dan.

Natančno si oglej vsako od šestih slik.

Ob slikah staršem pripoveduj zgodbo tako, da ob vsaki sliki poveš najmanj dve povedi. Pazi, da povedi pravilno oblikuješ in uporabljaš le knjižne besede.

6.ura – PESEM KOTIČEK

 BERILO STR. 48

Z otrokom preberite pesmico dvakrat. Boljši bralci preberejo drugič pesmico sami.

Delo v velik zvezek: Napiši naslov KOTIČEK.

S svinčnikom nariši črte kot kaže slika, potem pa v vsak prostor nariši, kar pravi navodilo.

|  |  |
| --- | --- |
|  |  |
|  |

1. Kakšna misliš, da je notranjost polžje hišice? Zgoraj levo jo nariši.

2. Kakšno je kraljestvo miši? Kaj je vse v njem? Nariši ga v zgornji desni prostor.

3. Kaj pomeni, da se ti potuhneš kot čriček? Kam se skriješ? Kje je tisti tvoj kotiček? Nariši ga v prostor, ki ti je še ostal.

SPOZNAVANJE OKOLJA 3.URE

1.,2. in 3. ura SEJEM, SADIM

Glede na vreme, ki je bilo prejšnji teden verjamem, da je že marsikdo posadil ali posejal karkoli. Upam, da so otroci to videli oz. so vam pri tem pomagali.

Če bi bili v šoli, bi mi posadili krešo in fižol. Vsak v svoj lonček. Potem bi lončke postavili na različna mesta v učilnici in ugotovili, kaj vse rastline potrebujejo za rast – svetlobo, vodo,.. (Naloga o tem je v DZ 3 – Opazujem rast kreše, fižola)

Ker vem, da vi zemlje, semen nimate vsi doma, tega od vas ne morem zahtevati. Zelo zaželjeno pa bi bilo, da vsaj tisti, ki imate možnost vzamete manjši cvetlični lonček v katerega naj otroci posejejo par semen. (ki jih imate doma). Potem jih postavite na svetlo mesto, otroci pa naj jih vsakodnevno zalivajo. Ob tem se pogovorite, kaj rastline potrebujejo za rast. (vodo, svetlobo, zrak in prst)

Če tudi te možnosti res nimate, ne hodite kupovati semen, pač pa lahko na spletu najdete kakšen zanimiv posnetek o tem, kako sadijo, sejejo drugi.

Kako pa sejemo, sadimo na vrtu? Prepričana sem, da ste vsi že videli vrt. Kako je urejen? Je razdeljen na gredice? Ima tudi kompostnik? Če ta teden niste v popolni karanteni pojdite s starši na sprehod in si oglejte, kako imajo ljudje v vaši okolici urejene vrtove.

 V zvezek za spoznavanja okolja napiši naslov SEJEMO, SADIMO, nato pa s svinčnikom nariši, kako je urejen vrt, ki ti je bil najbolj všeč. Če ga imaš doma, pa vsekakor nariši svojega.

 V primeru, da bomo morali biti le v svojih hišah / stanovanjih zaradi slabega vremena, korona virusa, pa boste naredili stvar, ki bi bila sicer na vrsti prihodnji teden.

Nevarne snovi – poiščite v svojem stanovanju čim več stvari, ki imajo znak, da so nevarne. (čistila, baterije, praški….) Kaj vse ste našli….

ŠPORT – 3.ure

1. Ura – otroški ples

 Ta teden boste plesali. Tudi naši fantje seveda. Vem, da vam bo šlo odlično. Na spletni strani Plesno mesto najdete ples Zum –zum. ( v google napišite Zum zum zum plesno mesto Posnetek je dolg: 2.30).

1. Ura Pajkova mreža – V prilogi sem vam poslala sliko. V stanovanju si pripravite čimbolj zanimivo pajkovo mrežo, potem pa jo, kar se da hitro preplezajte s čim manj dotiki.
2. Podajanje žoge z nogo
* na dvorišču, travniku si podajaj žogo s tatom, mamo, bratcem sestrico,
* Pripravi si en predmet (gajbica, druga žoga, steklenička…) in ga daj 1m, 2m, 3m….proč od sebe potem pa ga z žogo, ki jo boš brcnil z nogo skušaj zadeti.
* Iz plastenk, kamenčkov si pripravi slalom. Žogo z nogo vodi okoli.

GLASBA - 2 URI

1. URA: poslušam skladbo

Zakorakali smo v pomladni letni čas. Poslušajte instrumentalno glasbo skladatelja Antonia Vivaldija Štirje letni časi – Pomlad (3.stavek – Allegro).

Prilagam povezavo (kopirajte jo v iskalno vrstico):

<https://www.youtube.com/watch?v=mFWQgxXM_b8>

Ko jo boste v drugo poslušali, zaprite oči in pomislite na stvari, ki vam pridejo na misel ob besedi POMLAD. So to sončni žarki? Drobni popki na grmu? Vonj po cvetnem prahu? Oglašanje žab v bližnjem potoku, tekanje po trati … še kaj?

Nato vzemite zvezke za glasbo in na prazno stran z barvicami nariši ta občutja, stvari …

1. URA: pesem POTOČEK

Na spodnji povezavi najdeš pesem POTOČEK. Večkrat jo poslušaj in jo doma prepevaj z domačimi.

<https://www.lilibi.si/solska-ulica/glasbena-umetnost/pesmice-1>

Ker nima vsak doma inštrumentov, pomislite, kaj bi lahko našli v kuhinji, garaži, na dvorišču …, da bi lahko s preprosto spremljavo popestrili pesem Potoček?

Njegovo žuborenje lahko pričarate tako, da v plastičen lonček nalijete vodo in s slamico pihate vanjo. Povabite še brata ali sestro, naj še oni ustvarijo žuborenja.

Naberite pest kamenčkov in jih prelagajte iz ene dlani v drugo … Slišite, kako jih voda premika?

Tata ali mamo poprosi, naj zraven zažvižga, saj pesem ptic ne manjka ob potokih spomladi.

Prepričana sem, da boste ustvarili čudovit uvod v zapeto pesem 😊.

Besedilo pesmi bomo prilepili v zvezke, ko pridemo nazaj v šolo.

LIKOVNA – 2 URI

Ustvarjanje iz naravnih materialov

Pojdi ven (v gozd, na travnik, dvorišče) in iz raznih naravnih materialov (listi, palice, kamenčki…) napiši par besed v pozdrav sošolcem in sošolkam. Prosi starše, da te poleg slikajo in mi pošlji.